Skulptorite tööde paremusjärjestuse reastasid vaatajad, kes tegid kriipsu vastava nime juurde suurel tahvlil. Ülekaalukalt kõige rohkem kriipse kogus Rait Pärg, kelle töö nimetus on "Jää näkk". See töö pälvis ka Pärnu Linnavalitsuse eripreemia. Rait Pärg leidis, et tegelikult võiks töö viimistlemist veelgi jätkata. Samas leidis, et eks  ilmataat jätkab nagunii jääpinna voolimist, kuni lõpuks selle täiesti nähtamatuks muudab. "Minu töö nimetus "Jää näkk" on kahemõtteline: esiteks on ta jääst näkk ja teiseks, noh 'jää alles', 'jää kestma'…," selgitas ta oma töö sõnumit ja rääkis sellest, et jää näki tegemise mitmed asjaolud langesid kokku. "Üks asi oli selles, et ma käisin kuu alguses Helsinki Korkeasaari "Art meet Ice" jääfestivalil, kus teemaks oli merede tulevik ja teha tuli kaks skulptuuri," selgitas Kallau, kes valmistas seal tööd "Mees  kalaga" ning "Merihobu ja naine". Ühelt festivalilt teisele tulles leidis ta, et näkineid on samuti merest, kus natuke on inimest ja natuke looma. Teise põhjuse näki kasuks leidis ta Jääfestivali reklaamlehega tutvudes, millelt otsustas pisut spikerdada.